[{"text_idx": "#000002", "text": "Yn Llys y Goron Abertawe mae dyn o Giliau Aeron wedi ei garcharu am 5 mlynedd a 6 mis am achosi marwolaeth drwy yrru'n ddiofal ac am yrru dan ddylanwad alcohol. Fe fydd yn rhaid i Gareth Entwistle dreulio hanner y ddedfryd dan glo."}, {"text_idx": "#000004", "text": "Yn wreiddiol, roedd Entwistle wedi pledio'n ddieuog i'r cyhuddiad ond fe newidiodd ei ble yng Ngorffennaf 2015."}, {"text_idx": "#000005", "text": "Mae teulu Miriam Briddon, oedd yn 21 oed, wedi bod yn son am eu trallod o orfod aros blwyddyn a hanner i Entwistle gael ei ddedfrydu."}, {"text_idx": "#000008", "text": "Maen nhw'n dweud fod beth ddigwyddodd yn wers na ddylai unrhyw un fyth yfed a gyrru, ac na fydd eu bywydau byth yr un fath."}, {"text_idx": "#000009", "text": "Dywed mam Miriam, Ceinwen Briddon, na allai \"byth faddau i Entwistle am yr hyn a wnaeth. \""}, {"text_idx": "#000010", "text": "Ychwanegodd: \"Ni wedi colli Miriam nawr. I ni mo'yn i fe fynd i'r carchar. I ni wedi colli Miriam ond bydd unrhyw faint o flynyddoedd mae e'n cael nawr ddim yn gwneud gwahaniaeth i'r sefyllfa. Gallai byth faddau iddo fe."}, {"text_idx": "#000019", "text": "Yn dilyn y ddedfryd, dywedodd Ian Price, o Heddlu Dyfed Powys: \"Cafodd Gareth David Entwistle o Giliau Aeron ei garcharu heddiw am bum mlynedd a hanner am achosi marwolaeth Miriam Briddon, wedi iddo yrru'n ddiofal wrth iddo yfed a gyrru. Bydd yn cael ei wahardd rhag gyrru am bum mlynedd ar o\u0302l iddo gael ei ryddhau."}, {"text_idx": "#000020", "text": "\"Ar nos Sadwrn 29 Mawrth, 2014, gadawodd Miriam Briddon, oedd yn 21 oed, ei chartref yn New Inn ger Cei Newydd ar o\u0302l iddi ffarwelio a'i theulu. Yn drist iawn, yn fuan wedyn am oddeutu 19:00 daeth bywyd Miriam i ben yn gynnar o achos gweithred dyn oedd wedi yfed a gyrru, ac oedd yn hollol ddi-hid i eraill wrth iddo fynd tu o\u0302l i'r llyw tra'n feddw."}, {"text_idx": "#000021", "text": "\"Wrth yrru ar gyflymder amhriodol tra'n feddw, collodd Entwistle reolaeth ar ei gar a chroesi i'r hewl oedd yn dod i'r cyfeiriad arall tra'n ceisio gyrru ar hyd cornel oedd yn gwyro i'r chwith ar ffordd yr A482 ger Felinfach, Ceredigion. Bu ei gerbyd mewn gwrthdrawiad gyda cherbyd Miriam oedd yn teithio yn y cyfeiriad arall. Cafodd y gwrthdrawiad ganlyniadau dybryd, gan achosi anafiadau angeuol i Miriam.\""}, {"text_idx": "#000022", "text": "Ychwanegodd: \"Byddai marwolaeth gwbl ddiangen Miriam Briddon wedi gallu cael ei osgoi petai Gareth Entwistle heb fod mor ddi-hid ar y noson. Mae mynd i'r afael ag yfed a gyrru yn flaenoriaeth i Heddlu Dyfed Powys, mae'n gwbl annerbyniol ac ni fydd yn cael ei ddioddef."}, {"text_idx": "#000028", "text": "Cyngor yn 'peryglu pobl ddall' gyda newidiadau ffyrdd"}, {"text_idx": "#000030", "text": "Cylchgrawn'Hiraeth ac ansicrwydd yn naturiol': cyngor i fyfyrwyr newyddGareth Hughes: O wleidyddiaeth i arlunioYr artist lliwddall sy\u2019n chwarae gyda lliwiauCofio 60 mlynedd ers datgorffori Capel CelynPum munud gyda'r ysgrifennwr trawsryweddol Leo DraytonDiwrnod mawr ymweliad y Mauretania ag Abergwaun yn 1909Max Boyce yn 80: 'Un o'r bois'Hanner canrif o werthu cig yn LlanrugCynnal gwersi Cymraeg... draw yn Ffrainc"}, {"text_idx": "#000031", "text": "'Hiraeth ac ansicrwydd yn naturiol': cyngor i fyfyrwyr newydd"}, {"text_idx": "#000033", "text": "Yr artist lliwddall sy\u2019n chwarae gyda lliwiau"}, {"text_idx": "#000037", "text": "Max Boyce yn 80: 'Un o'r bois'"}]